5 พยัคฆ์ทีวีบี

ห้าพยัคฆ์ทีวีบี (จีน :無綫五虎將; พินอิน :Wúxiàn Wǔ Hǔ Jiàng; กวางตุ้ง :Mou4 Sin3 Ng5 Fu2 Zoeng3; อังกฤษ :The Five Tiger Generals of TVB) เป็นอดีตกลุ่มนักแสดงชายชาวฮ่องกงชื่อดัง 5 คนของสถานีโทรทัศน์ทีวีบี ที่ทางช่องได้ก่อตั้งขึ้นมาในยุค 80s ซึ่งประกอบไปด้วย เหมียว เฉียวเหว่ย (苗僑偉), ทัง เจิ้นเยี่ย (湯鎮業), หวง เย่อหัว (黄日华), หลิว เต๋อหัว (劉德華) และ เหลียง เฉาเหว่ย (梁朝偉) พวกเขาทั้ง 5 คนต่างมีชื่อเสียงเป็นที่รู้จักและโด่งดังไปทั่วเอเชีย

ในยุค 80s ซึ่งเป็นยุคทองของละครชุดฮ่องกงที่เฟื่องฟูไปทั่วเอเชีย ได้มีการรวมกลุ่มของนักแสดงดาวรุ่งจำนวน 5 คน จากการร่วมกันแสดงโชว์ชุดหนึ่งเมื่อปีพ.ศ. 2526 เพื่อขึ้นมาเป็นแกนนำนักแสดงรุ่นใหม่ของสถานีโทรทัศน์ TVB ซึ่งเป็นการปั้นขึ้นมาแทนที่ นักแสดงชายชื่อดังยุคก่อน อย่าง เจิ้งเส้าชิว และ โจวเหวินฟะ ที่ทั้งสองมีปัญหากับทางช่องและจะย้ายออกจาก TVB ไป 

โดยที่ทั้ง 5 คนต่างเป็นนักแสดงฝึกหัดของทางช่องเอง โดยทางช่องก็พร้อมที่จะส่งเสริมและผลักดันอย่างเต็มที่ จนพวกเขาทั้ง 5 กลายเป็นไอดอลที่ได้รับความนิยมขึ้นมาอย่างรวดเร็วเนื่องจากทั้งห้าคนมีโอกาสในการแสดงมากมาย และแต่ละคนต่างมีผลงานที่โด่งดังเป็นของตัวเอง ซึ่งผลงานเหล่านั้นของแต่ละคน ต่างประสบความสำเร็จเป็นอย่างมากจนมีฐานแฟนคลับมากมายทั่วเอเชีย โดยเฉพาะ หวงเย่อหัว และ เหลียงเฉาเหว่ย โด่งดังถึงขีดสุดในสายงานละครชุด ก้าวขึ้นเป็นพระเอกอันดับหนึ่ง ของสถานีโทรทัศน์ TVB อีกด้วย

จนกระทั่งหมดยุค 80s กลุ่มห้าพยัคฆ์ ได้แยกย้ายไปตามแนวทางของแต่ละคน และกลายเป็นตำนานที่พูดถึงมาจนถึงปัจจุบัน

ประวัติ
ในยุค 80s เป็นยุคที่อุตสาหกรรมละครชุดของฮ่องกง ได้รับความนิยมอย่างสูงทั่วทวีปเอเชีย
และถือได้ว่าเป็นจุดกำเนิดของ กลุ่มห้าพยัคฆ์ทีวีบี ของสถานีโทรทัศน์ทีวีบี อีกด้วย ซึ่งในตอนนั้น ทางค่ายทีวีบี ได้ทำการคัดเลือกนักแสดงหนุ่มดาวรุ่งพุ่งแรงของทางช่องในขณะนั้นจำนวน 5 คน มารวมตัวกัน ซึ่งประกอบไปด้วย เหมียว เฉียวเหว่ย, ทัง เจิ้นเยี่ย, หวง เย่อหัว, หลิว เต๋อหัว และ เหลียง เฉาเหว่ย ซึ่งเป็นการส่งเสริมและผลักดัน นักแสดงชายทั้งห้าให้โด่งดังสุด ๆ เพราะช่วงเวลานั้นเหล่านักแสดงชายชื่อดังรุ่นพี่ของสถานีโทรทัศน์ TVB อย่าง เจิ้งเส้าชิว และ โจวเหวินฟะ ที่กำลังจะหมดสัญญาและคิดจะย้ายออกจาก TVB ไป 

ต่อมาในเดือนกันยายน ปีพ.ศ. 2526 สถานีโทรทัศน์ทีวีบี ได้ทำการเปิดตัวกลุ่ม 5 พยัคฆ์ทีวีบี อย่างเป็นทางการ โดยให้พวกเขาทั้ง 5 คนได้แสดงโชว์ร่วมกัน ชุดหนึ่งของทางช่องทีวีบีจนเป็นจุดกำเนิดของชื่อ ห้าพยัคฆ์ ในเวลาต่อมา
โดยในกลุ่มจะเรียงลำดับตามอายุ โดยมี เหมียวเฉียวเหว่ย เป็นพี่ใหญ่ (พยัคฆ์ใหญ่), ทังเจิ้นเยี่ย เป็นพี่รอง (พยัคฆ์ตัวที่สอง), หวงเย่อหัว เป็นพี่สาม (พยัคฆ์ตัวที่สาม), หลิวเต๋อหัว เป็นพี่สี่ (พยัคฆ์ตัวที่สี่) และพยัคฆ์น้องเล็ก อย่าง เหลียงเฉาเหว่ย โดยเป็นการเปรียบเทียบเชิงสัญลักษณ์ของกลุ่มให้คล้ายกับ 5 ขุนพลพยัคฆ์ ในวรรณกรรมจีนอิงประวัติศาสตร์เรื่องสามก๊ก อันประกอบด้วย กวนอู, จูล่ง,ฮองตง, ม้าเฉียว และ เตียวหุย

ในขณะที่สมาชิกทั้ง 5 คน ต่างเคยเป็นนักเรียนการแสดงกับทางสถานีโทรทัศน์ทีวีบีมาโดยตรง และผ่านการฝึกอบรมกับทางค่ายมาแล้ว ซึ่งพวกเขาทั้งห้า ได้เข้ามาเรียนการแสดงกับทางช่องในช่วงเวลาที่แตกต่างกัน ทังเจิ้นเยี่ย จบการแสดงก่อนคนอื่นและมีผลงานละครก่อนใคร ส่วนผลงานของแต่ละคนที่เริ่มได้รับบทเด่น คือ ทังเจิ้นเยี่ย ในละครเรื่อง แผ่นดินทอง (This Land is Mine 1980) ในปีพ.ศ. 2523, เหมียวเฉียวเหว่ย ในละครเรื่อง รักพยาบาล ( The Adventurer's 1980) ในปีพ.ศ. 2523, หวงเย่อหัว ในละครเรื่อง ไอ้หนุ่มเฮงระเบิด (The Misadventure of Zoo 1981) ในปีพ.ศ. 2524, หลิวเต๋อหัว ในละครเรื่อง ซิทคอม เรื่อง นี่แหละ...ฮ่องกง (Hong Kong'81) ปีพ.ศ. 2524, เหลียงเฉาเหว่ย ในละครเรื่อง เทพบุตรสลัม (Soldier of Fortune 1982) ปีพ.ศ. 2525 หลังจากนั้นพวกเขาทั้ง 5 ต่างก็มีผลงานที่สร้างชื่อให้แต่ละคน ต่างบทบาทกันไป

โดยผลงานละครที่โด่งดังจนกลายเป็นระดับตำนานของแต่ละคนที่ได้แสดงนำเป็นตัวเอก (วัดจากเรตติ้งเป็นหลัก) เช่น
เหมียว เฉียวเหว่ย 
-เหยี่ยวถลาลม (The Lonely Hunter 1981)

-มังกรหยก 1983 ฉบับปีพ.ศ. 2526 

-เทพอาจารย์จอมอิทธิฤทธิ์ 

-ชอลิ้วเฮียง ตอน ถล่มวังค้างคาว 
ทัง เจิ้นเยี่ย 
-แปดเทพอสูรมังกรฟ้า ฉบับปีพ.ศ
2525
หวง เย่อหัว
-เหยี่ยวถลาลม (The Lonely Hunter 1981)

-แปดเทพอสูรมังกรฟ้า ฉบับปีพ.ศ
2525

-มังกรหยก 1983 ฉบับปีพ.ศ. 2526

-ศึกลำน้ำเลือด ปีพ.ศ. 2530

-คู่แค้นสายโลหิต ปีพ.ศ. 2532

-เจ้าพ่อสนามม้า ปีพ.ศ. 2536

-แปดเทพอสูรมังกรฟ้า ฉบับปีพ.ศ. 2540
หลิว เต๋อหัว 
-มือปราบจ้าวอินทรีย์（The Emissary 1982)

-มังกรหยก ภาค 2 ตอน จอมยุทธอินทรี ฉบับปีพ.ศ. 2526

-อุ้ยเสี่ยวป้อ ฉบับปีพ.ศ. 2527
เหลียงเฉาเหว่ย
-อุ้ยเสี่ยวป้อ ฉบับปีพ.ศ. 2527

-ขวัญใจโปลิศ ภาค1 (ปีพ.ศ. 2527)

-เดชเซียวฮื้อยี้ (Two Most Honorable Knights 1988) 

-ดาบมังกรหยก ฉบับปีพ.ศ. 2529

-ศึกลำน้ำเลือด ปีพ.ศ. 2530

พวกเขาทั้งห้า มีชื่อเสียงโด่งดังในยุค 80s เป็นอย่างมากและต่างก็เป็นขวัญใจผู้ชมละคร เพราะมีฐานแฟนคลับมากมายทั่วเอเชีย จนกระทั่งหมดยุค และก้าวเข้าสู่ยุค 90s ทุกคนต่างแยกย้ายไปตามแนวทางของแต่ละคน เช่น 

หลิวเต๋อหัว หันไปทุมเทกับการเล่นหนังใหญ่ และการเป็นนักร้อง จนประสบความสำเร็จในวงการจอเงินและการเป็นนักร้องดัง และได้กลายเป็นซุปเปอร์สตาร์
เหลียงเฉาเหว่ย หันไปทุมเทกับการเล่นหนังใหญ่เช่นกัน จนกลายเป็นยอดนักแสดงมากฝีมือในวงการหนังอีกคน
เหมียวเฉียวเหว่ย ไปทำธุรกิจแว่นตาจนกลายเป็นเศรษฐี ก่อนจะเซ็งกิจการและกลับมารับงานแสดงโดยเน้นไปทางละคร
ทังเจิ้นเยี่ย ออกจากวงการบันเทิงฮ่องกง ย้ายไปอยู่ที่ไต้หวันชั่วขณะหนึ่ง (เพราะเขาทนต่อแรงด่าทอของสังคมในฮ่องกงไม่ไหว เกี่ยวกับกรณีการฆ่าตัวตายของอดีตแฟนสาวดาราดัง องเหม่ยหลิง) ก่อนที่เขาจะหวนกลับมารับงานแสดงในฮ่องกงอักครั้งแต่ไม่ดังเหมือนในอดีตอีกเลย
หวงเย่อหัว เพียงคนเดียวเท่านั้นที่หลังจากกลุ่ม ห้าพยัคฆ์ทีวีบี แตก เขายังคงรับเล่นละครทีวี อย่างต่อเนื่อง จนล่าสุดถูกทางช่องทีวีบี ขึ้นบัญชีดำมาจนถึงปัจจุบันทำให้เขาไม่สามารถกลับไปเล่นละครให้กับทางทีวีบีได้อีก

เกร็ดเล็กเกร็ดน้อย
ทราบหรือไม่ว่าทั้ง 5 คน มีภาพยนตร์ที่ต่างเคยเล่นด้วยกันถึง 37 เรื่อง แต่ทว่า...มีเพียงเรื่องเดียวเท่านั้น ที่ทั้ง 5 พยัคฆ์มีโอกาสโคจรมาเล่นพร้อมกันทั้ง 5 คนโดยไม่ขาดคนใดคนหนึ่งไปเลย นั้นก็คือเรื่อง เพื่อเพื่อนสับมันเลย  (The Tigers 1991; 五虎將之決裂) ที่สร้างขึ้นในปีพ.ศ. 2534 

ส่วนทางด้านละครที่ต่างฝ่ายต่างเคยเล่นด้วยกันนั้นมีถึง 24 เรื่อง แต่ก็มีเพียงแค่เรื่องเดียวที่ได้เล่นร่วมกันทั้ง 5 คนนั่นก็คือเรื่อง ขุนศึกตระกูลหยาง (The Yang's Saga 1985; 楊家將) ซึ่งเป็นละครดังที่มีดาราดังเกือบทุกคนในค่ายมาเล่นด้วยกัน เป็นละครที่ถูกสร้างขึ้นในโอกาสพิเศษครบรอบ 18 ปีของสถานีโทรทัศน์ทีวีบี เมื่อปีพ.ศ. 2528 นั่นเอง

เหมียวเฉียวเหว่ย ถ้าเรียงตามอายุเขาจะเป็นพี่ชายคนโตในทีม 5 พยัคฆ์ทีวีบี แต่ถ้าเรียงความสำเร็จทางด้านเรตติ้งละคร เขามักถูกเรียกเป็น พี่ชายคนที่สาม เนื่องจากเขาทำเรตติ้งละครได้สูงรองจาก หวงเย่อหัว และ หลิวเต๋อหั และสื่อในฮ่องกง มักจะเรียกเขาว่า พี่ชายคนที่สามแห่ง 5 พยัคฆ์ทีวีบี

การแช่แข็ง
การแช่แข็ง หรือ การแช่เย็น คือ กฎการทำโทษของทีวีบี ที่มีต่อเหล่านักแสดงที่ดื้อรั้น หรือไม่ยอมทำตามข้อตกลงของทางสถานีโทรทัศน์ ดาราแต่ละคนที่โดนแตกต่างกันแล้วแต่กรณี บางคนโดนเพราะไม่ต่อสัญญาระยะยาว (ไม่เกี่ยวกับนิสัย) แต่บางคนโดนเพราะนิสัยส่วนตัวไม่ดีกับเพื่อนร่วมงานหรืออาจชอบมากองถ่ายละครสายเป็นประจำ เป็นต้น ซึ่งแล้วแต่กรณีไป

ทางทีวีบี มีวิธีการทำโทษ(แช่แข็ง) หลายวิธีแตกต่างกันไป หลายคนมักเข้าใจผิดว่า การแช่แข็งคือการไม่ป้อนงานแสดงละครแบบที่ หลิวเต๋อหัว โดน เพียงวิธีเดียว ในความเป็นจริง ทีวีบี มีหลายวิธีที่กระทำการแช่งแข็งกับเหล่านักแสดงที่ ไม่ยอมทำตามข้อตกลงหลายแบบ ยกตัวอย่างเช่น

 ไม่ป้อนงานละคร (หนักที่สุดในบรรดาวิธีการแช่แข็งของทีวีบี) เช่น หลิวเต๋อหัว
 ลดบทบาทจากพระเอกหรือนางเอก ลงมาเป็นตัวสมทบแทน(ลดระดับ) หรือ บางคนกลายไปเป็นตัวร้ายแทนในระยะหนึ่ง เช่น หวงเย่อหัว 
 ยังคงป้อนงานละครให้แต่ซ่อนจากการโปรโมท(ผลักดัน)ตามสื่อ เช่น ซังเทียนเอ๋อ (เธอโดนจากการไปวิจารณ์ต่อว่า ชิเหม่ยเจิน กรณี องเหม่ยหลิง เสียชีวิต ทีวีบีเลยแช่แข็งทำโทษเธอด้วยวิธีนี้)

นอกจากนี้ยังมีเหล่านักแสดงในอดีตที่เคยถูกทาง ทีวีบี ทำโทษ (แช่งแข็ง) อยู่หลายคน ยกตัวอย่างเช่น 
 หลันเจี๋ยอิง โดนเปลี่ยนตัวบทบาทในละครหลายครั้ง เนื่องจากเธอมีนิสัยขี้วีน, มากองถ่ายสายบ่อย และไม่ยอมต่อสัญญาระยะยาว
 โจวเหวินฟะ ตั้งแต่โด่งดังใน เจ้าพ่อเซียงไฮ้ เขามักมีปัญหากับทีวีบีบ่อย ทีวีบีมองว่าตั้งแต่ดังสุดขีดเขาเรื่องเยอะขึ้น และเริ่มผลักดันพระเอกรุ่นใหม่ ๆ มาแทนเขา จะเห็นได้ชัดในช่วงปีพ.ศ. 2526-2529 (1983-1986) ถูกทั้ง หวงเย่อหัว และ หลิวเต๋อหัว เบียดเขาลงจากความนิยมด้วยผลงานเรื่อง มังกรหยก 1983 ภาคก๊วยเจ๋งและเอี้ยก๊วย ต่อมา โจวเหวินฟะ ยังถูกลดบทบาทจากพระเอกลงอย่างชัดเจน ในละคร ขวัญใจโปลิศ ภาค 2
 ทังเจิ้นเยี่ย ถูกแช่แข็งกรณี องเหม่ยหลิง เสียชีวิต จนกระทั่งเขาหมดสัญญากับทางทีวีบีลง

ส่วนนักแสดงในอดีตที่ ทีวีบี ยกย่องว่า ซื่อสัตย์และจงรักภักดี (ยอมทำตามข้อตกลง) กับทางช่อง เช่น วังหมิงฉวน, องเหม่ยหลิง และ เหลียงเฉาเหว่ย
 วังหมิงฉวน ในอดีตเปรียบเสมือน ลูกรักของทางช่องทีวีบี เธอถูกผลักดันส่งเสริมจากทีวีบี อย่างถึงที่สุด
 องเหม่ยหลิง กำลังดำเนินรอยตาม วังหมิงฉวน เธอถูกผลักดันส่งเสริมจากทีวีบี เป็นอย่างมาก และยังเป็นนักแสดงคนแรกที่ยอมต่อสัญญา 5 ปีกับทางทีวีบี แต่น่าเสียดายที่เธอกลับฆ่าตัวตายในขณะที่รุ่งโรจน์และมีอนาคตที่ยิ่งใหญ่กว่าถ้าเธอได้เข้าสู่วงการภาพยนตร์(จอเงิน)
เหลียงเฉาเหว่ย เป็นนักแสดงชายคนแรก ที่ยอมต่อสัญญา 5 ปีกับทางทีวีบี เขาถูกผลักดันส่งเสริมสุดขีดจนกระทั่งหมดสัญญา ในขณะที่ 4 พยัคฆ์ทีวีบีที่เหลือ ต่างโดนทำโทษจากทีวีบีเพราะพวกเขาทั้งสี่คนต่างแข็งข้อ เรื่องไม่ยอมต่อสัญญาระยะยาว

ส่วนอื่นที่เกี่ยวข้อง
4 ดรุณีหยก แห่งยุค 80s หรือ 4 ยอดนางเอกทีวีบี ประกอบด้วย: องเหม่ยหลิง, เฉิน อี้ว์เหลียน, เจิ้ง หัวเชียน และ หลิว เจียหลิง ก่อตั้งกลุ่มในช่วงปลายปีพ.ศ. 2526 (1983)

7 สาวงามในชุดโบราณ (7 นางฟ้าทีวีบี รุ่นสอง) ร่วมกับ องเหม่ยหลิง,   ชีเหม่ยเจิน, เจิงหัวเชี่ยน, หลัน เจี๋ยอิง, หลิวเจียหลิง, จิ่ง ไต้อิง และ ซัง เทียนเอ๋อก่อตั้งกลุ่มในช่วงต้นปีพ.ศ. 2528 (1985) กลุ่มนี้แต่ละสื่อบอกรายชื่อสมาชิกในกลุ่มไม่เคยตรงกันเลยสักครั้ง เนื่องจากมีการเปลี่ยนแปลงสมาชิกในกลุ่ม เข้า ๆ ออก ๆ บ่อยครั้ง

5 ธิดามังกร หรือ 5 นางฟ้าทีวีบี (TVB "Five Beauties" หรือ "TVB's 5 Dragon Girls") แห่งยุค 80s ประกอบด้วย: หลันเจี๋ยอิง, เฉิน อี้ว์เหลียน, เจิ้ง หัวเชียน, ชี เหม่ยเจิน และ หลี เหม่ยเสียน ก่อตั้งกลุ่มในช่วงต้นปีพ.ศ. 2529 (1986)

หมายเหตุ แต่เดิม องเหม่ยหลิง จะมีชื่ออยู่ใน 2 กลุ่ม คือ 4 ดรุณีหยก ยุค 80s กับ 7 สาวงามในชุดโบราณ ยุค 80s แต่
หลังจากดาราสาวชื่อดัง องเหม่ยหลิง เสียชีวิตกะทันหันในเดือนพฤษภาคม พ.ศ. 2528 ได้มีการเพิ่มนักแสดงหญิงเข้าไปแทนเธอเพื่อให้เป็น เจ็ดสาวงามในชุดโบราณ โดยได้ เติ้งชุ่ยเหวิน เข้ามาแทน องเหม่ยหลิง ส่วนกลุ่ม 4 ดรุณีหยก ได้ยุบตัวไปก่อตั้งเป็นกลุ่ม 5 ธิดามังกรขึ้นมาใหม่

อ้างอิง

แหล่งข้อมูล
ข้อมูลของ 5 พยัคฆ์ทีวีบี ที่ TVB.com
ประวัติห้าพยัคฆ์ ที่ Baidu
นักแสดงทีวีบี
กลุ่มนักแสดงจีน
กลุ่มนักแสดงฮ่องกง